cyanic-selkie/wikianc huggingface dataset:
Detlev Schönberg
De Schönberg war den Haapttrainer vun der Lëtzebuergescher Dammevolleyballnationalekipp vun 2011, bis den 31. August 2017. Hien ass och de Co-Trainer vum däitsche Club VC Wiesbaden.
De falschen Hond
De falschen Hond ass e Lëtzebuerger Film vum Menn Bodson, Marc Olinger a Gast Rollinger aus dem Joer 1989. Et ass eng Adaptatioun vum Nikolaus Hein sengem Roman Der Verräter.
Ëm wat geet et am Film?
De Film spillt op der Musel, kuerz no der Belscher Revolutioun. Vill Leit zu Lëtzebuerg sinn es der hollännescher Herrschaft sat a wëlle Belsch ginn. De Gemengesekretär awer wiert sech dergéint: Hie wëll Lëtzebuerger bleiwen, oder villméi: ginn. D'Leit am Duerf verstinn en net, si gesinn hien als Verréider...
Soss
De Film gouf am Ganze vun 8.042 Leit am Kino gesinn.
Eisebunnsstreck Laluque - Tartas
D'Eisebunnsstreck Laluque - Tartas ass eng ronn 14 km laang Eisebunnslinn tëscht der Gare Laluque-Midi an där vun Tartas.
Et ass déi eenzeg Streck vun de Voies ferrés des Landes déi bis haut iwwerlieft huet.
D'Streck gouf tëscht dem 24. Abrëll 1879 am 27. Oktober 1890 vun der Eisebunnsgesellschaft Chemin de fer d'Intérêt local des Landes (CFIL), gebaut. Déi genee Längt war 13.577,30 m.
1916 gouf d'Streck vun der Société anonyme des Voies Ferrées des Landes iwwerholl. De 15. Mee 1939 gouf de Persounentransport ofgeschaaft, allerdéngs dat Joer drop am Juni nees agefouert. Dat blouf dunn och sou bis de 27. Abrëll 1950.
Am November 1994 goufen déi lescht 264 m tëscht der Gare vun Tartas an der Pabeierfabréck Tembec, grad sou wéi d'Gare an d'Quaien ewechgerappt, an et goufe Wunnengen do gebaut.
Zanter 1998 ginn déi 13.113 m déi nach Rescht si vun de Voies Ferrées Locales et Industrielles (VFLI) vu Laluque-Midi bis bei d'Papeterie Tembec am Wuerentransport bedriwwen.
Uschlëss
An der Gare vu Laluque huet d'Streck Uschloss un d'Haaptstreck Bordeaux-Irun an hat bis 1989 Uschloss un dat Stéck vun der Streck Laluque - Saint-Girons dat nach a Betrib war d. h. bis op Laluque-Boôs. Déi zwou Niewestrecke ginn och dacks einfach zesummen als Streck Saint-Girons - Tartas ernimmt.
Zu Tartas, kuerz virum Terminus, huet d'Streck en Ofleeër bis an de Silo vun Tartas.
Hymenaphorura arantiana
Hymenaphorura arantiana ass eng Collembolenaart (Sprangschwänz) aus der Famill vun den Onychiuridae, déi bis elo nëmme vu Lëtzebuerg, aus der Mëllerdallgéigend, bekannt ass, an deemno als endeemesch ugesi ka ginn.
Si gouf am Joer 2001 vun der polnescher Zoologin Wanda Maria Weiner a vum lëtzebuergesche Collembolespezialist Norbert Stomp beschriwwen, an zwar unhand vu Material, dat si 1998 no beim Ufer vun der Schwaarzer Iernz an der Géigend vun der Stroossekräizung Chrëschtnech–Beidler a Blummendall–Mëllerdall gesammelt haten. Den Aartennumm geet op den ale laténgeschen Numm vun der Iernz, Arantia, zeréck.
The African Queen (Film 1951)
Ëm wat geet et am Film?
Am Éischte Weltkrich an Däitsch-Ostafrika liewen de Missionar Samuel Sayer a seng quiseleg 40 Joer al Schwëster Rose Sayer an engem klengen Duerf wäit ewech vun all Zivilisatioun. Dat Néidegst wat si brauche bréngt hinnen de raue Kanadier Charlie Allnutt mat sengem Schëff der African Queen mat. D'Duerf gëtt vun däitschen Zaldoten ugegraff a verbrannt. De Samuel Sayers stierft bei deem Ugrëff an d'Rose steet eleng do. D'Rose huet lo keng aner Wiel wéi mam Charlie um Schëff matzefueren. Am Ufank hunn d'Rose an den Charlie duerch hir komplett verschidde Charaktere vill Schwieregkeeten op deem klenge Schëff zesummen ze liewen…
Thomas Mitchell
Den Thomas John Mitchell, gebuer den 11. Juli 1892 zu Elizabeth a gestuerwen de 17. Dezember 1962 zu Beverly Hills, war en US-amerikanesche Schauspiller.
Den Thomas Mitchell huet an iwwer 100 Kinos- an TV-Filmer matgespillt. Bekannt Filmer an deenen hien ze gesi war sinn den Abenteuer-Fantasy-Film Lost Horizon (1937) vum Frank Capra, de Western Stagecoach (1939) vum John Ford, de Sezessionskrichsdrama Gone with the Wind (1939) vum Victor Fleming an de klassesche Western High Noon (1952) vum Fred Zinnemann.
1940 krut hien en Oscar als beschte Schauspiller an enger Nieweroll am Film Stagecoach.
54 Piscium
De 54 Piscium (kuerz 54 Psc), oder als HD 3651 bekannt, ass e Planéitesystem am Stärebild Pisces (Fësch). Den Zentralkierper ass en Haaptreiestär mat enger visueller Magnitude vu 5,9 an der Spektralklass K0. D'Distanz bis op eis Äerd ass nëmme 36 Liichtjoer an ënner gudde Bedéngungen ass de Stär mat bloussem A ze gesinn.
Den Zentralstär, deen zur Ofgrenzung vun den iwwrege Kierper am System, als 54 Piscium A bezeechent gëtt, dacks awer och einfach als 54 Piscium, gëtt vun zwéin substellare Begleeder ëmkreest, fir deenen hir Identifikatioun meeschtens d'Katalogbezeechnung vum System am HD-Katalog gebraucht gëtt. Den Zentralstär gëtt op engem relativ klengen Ofstand vun engem Exoplanéit, HD 3651 b, an op enger méi grousser Distanz vun engem brongen Zwerg, HD 3651 B, begleet.
Zentralstär
De 54 Piscium A (HD 3651 A) huet ongeféier 80 Prozent vun der Mass vun eiser Sonn an ass eppes manner hell. Seng Metallizitéit huet zirka 110 Prozent vun eiser Sonn (op d'Eise bezunn). Et konnt e ronn 13-järlechen Aktivitéitszyklus beim Stär observéiert ginn. Dat suggeréiert, datt d'Haaptkomponent vum System magnéitesch aktiv ass. Intensiv Observatiounen a Miessunge vun Emissiounsstäerkte leeën no, datt de 54 Piscium A e Kandidat fir en Aktivitéitsminimum ass, dee geschwë soll sinn (vgl. Maunder-Minimum).
Brongen Zwerg
Den HD 3651 B (54 Piscium B) ass e Methanzwerg vun der Spektralklass T7 bis T8. D'Wénkeldistanz zum Zentralstär ass 43", wat eng Distanz vun zirka 480 AE entsprécht. Hie brauch fir en Ëmlaf iwwer 1000 Joer an huet op d'mannst déi 50-fach Jupitermass. De 54 Piscium B gouf onofhängeg vunenee mam Spitzer-Weltraumteleskop (Luhman et al. 2007) a vu buedemgestëtzten Teleskopen (Murgauer et al. 2006) entdeckt.
Exoplanéit
Den HD 3651 b (54 Piscium b, formal a wéinst Verwiesselungen och HD 3651 Ab) ass en Exoplanéit mat enger Mindestmass vun zirka 0,23 Jupitermassen an enger siderescher Ëmlafzäit vun 62,206 Deeg, deen den Zentralstär vum System op enger Distanz vun zirka 0,30 A. E. bei enger Exzentrizitéit vun 0,6 ëmkreest.
Hie gouf am Joer 2003 vum Paul Butler et al. mat der Radialvitessmethod entdeckt.
Ferry to Hong Kong
Ferry to Hong Kong ass e brittesche Film vum Lewis Gilbert aus dem Joer 1959 no engem Roman Max Catto.
Julie de Carneilhan (Film)
Ëm wat geet et am Film?
D'Julie de Carneilhan lieft eleng no hirer Scheedung vum Hubert d'Espivant. Den Hubert an d'Julie hunn awer nach ëmmer Kontakt mateneen...
Keith Haring
De Keith Allen Haring, gebuer de 4. Mee 1958 zu Reading, Pennsylvania a gestuerwen de 16. Februar 1990 zu New York, war en US-amerikanesche Kënschtler, Zeechner, Moler Sculpteur an Aktivist, deen haaptsächlech an den 1980er Joren aktiv war.
Säi Wierk dat op der New Yorker Stroossekultur baséiert, war dacks politesch engagéiert. Et spigelt Konzepter wéi Gebuert, Doud, Sexualitéit a Krich erëm. Emblematesch ass de Radiating baby ("Puppelchen, dee straalt"). Dem Haring säin typesche Stil gëtt haut zu der Billersprooch vum 20. Joerhonnert gezielt.
Université Paris Sciences et Lettres
D'Université Paris Sciences et Lettres ass eng franséisch Universitéit zu Paräis. an der Regioun Île-de-France.
Si gouf 2010 gegrënnt, andeems verschidde Beräicher vun aneren Universitéiten a Laboratoiren zesummegeluecht goufen.
Si hat 2018 e Budget vu 750 Milliounen Euro.
Halt vum Thier de Chênée
D'Halt vum Thier de Chênée war eng belsch Halt op der fréierer Eisebunnstreck Chênée-Plombieres zu Romsée, tëscht der Gare vu Vaux-sous-Chèvremont an där vu Bois-de-Breux.
Se gouf 1872 vun der Compagnie des chemins de fer du plateau de Herve a Betrib geholl. 1895, gouf se sou wéi och d'Streck vun de Chemins de fer de l'État belge iwwerholl an 1957 vun der SNCB zougemaach.
D'Gebai vun der Halt dat anegems d'Gardshaische vun der Barrière an der Rue de Gaillarmont war, ass haut eng Privatwunneng.
Michèle Schilt
D'Michèle Schilt, gebuer de 16. September 1980, ass eng fréier lëtzebuergesch Volleyballspillerin. ,
D'Michèle Schilt huet hir international Sportscarrière 2004 ugefaangen. Si war am Kader vun der Lëtzebuergescher Dammen-Volleyballnationalekipp.
Mykola Asarow
De Mykola Janowytsch Asarow, op Ukrainesch Микола Янович Азаров, gebuer de 17. Dezember 1947 zu Kaluga a Russland als Nikolai Janowitsch Pachlo, op Russesch Николай Янович Пахло, ass en ukrainesche Politiker. Hie war vun 2010 bis 2014 Premierminister vun der Ukrain. Virdru war en ënner dem Wiktor Janukowytsch Finanzminister a Vizeregierungschef vun der Ukrain.
Hien hat seng berufflech Carrière 1971 als Chef de Service an dunn Chefingenieur an enger Kuelegrouf ugefaangen a goung 1976 an d'Fuerschung. 1984 ass en an d'Ukrain wunne gaangen, wou en als (Vize-)Direkter vun engem Institut fir Biergbau a Geologie geschafft huet. Hien huet 1986 en Dokter-Titel fir Geologie a Mineralogie kritt an 1991 den Titel als Professer.
Seng politesch Carrière huet en ufanks der 1990er Joren ugefaangen, an der Partei vun der Aarbecht (Partija Prazi), déi méi spéit a Partei vun der regionaler Erëmgebuert (Partija Regionalnoho Wyroschdennja) an 2001 a Partei vun de Regiounen (Partija Rehioniw) ëmgenannt gouf. Den Asarow gouf 1994 an d'Werchowna Rada, d'ukrainescht Parlament, gewiellt. Hie war 2001 President vun der Partija Regioniw an huet dunn d'Presidence un de Wiktor Janukowytsch iwwerginn.
Vun 26. November 2002 bis Dezember 2004, an dann nees vum 4. August 2006 bis den 18. Dezember 2007 war den Asarow Vizepremier a Finanzminister an der Regierung Janukowytsch I an II.
Wéi de Janukowytsch bei de Presidentschaftswalen 2010 gewonnen huet, gouf den Asarow eng weider Kéier President vun der Partei vun de Regiounen. Den 11. Mäerz 2010 gouf en zum ukrainesche Ministerpresident gewielt.
Laneuveville-derrière-Foug
Laneuveville-derrière-Foug ass eng franséisch Gemeng an der Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine.
Autonoomt Gefier
En autonoomt Gefier ass e motoriséiert Gefier, dat ouni Chauffer op der oppener Strooss fuere kann.
D'Konzept vum autonome Gefier besteet dodra fir e Gefier z'entwéckelen an ze produzéieren, dat op der ëffentlecher Strooss, am normale Verkéier an an alle Situatioune fuere kann, ouni datt e mënschleche Chauffer agräife muss. Et ass eng typesch Uwendung am Beräich vun der mobiller Robotik, an där vill Acteure mat agebonne sinn. Trotzdeem bleiwen nach vill technesch, legal, psychologesch a juristesch Froen ze klären.
Autonom Gefierer gëtt et zur Zäit nëmmen als Prototyppen. Et schaffen en ettlech Entreprise vun der Informatiounstechnik an der Automobilindustrie an aner Gruppen drun, autonom Gefierer als Masseproduktioun fir de Verkaf ze produzéieren.
Definitioun
Ënner de Begrëff „autonoomt Gefier“ falen des Weideren och Camionen, landwirtschaftlech Zuchmaschinnen a Militärgefierer déi ouni Afloss vum Chauffer oder ganz ouni Chauffer fueren. Net als „autonoomt Gefier“ bezeechent gëtt e Gefier dann, wann et vun engem Mënsch ferngesteiert gëtt an also net autonom fiert.
De Begrëff vum „Auto(mobil) dee selwer fiert“ ass, wann een d'Bedeitung vum Wuert net beuecht, eng Tautologie, well schonn de Begrëff "Automobil" aus dem Griicheschen αὐτός autós „selwer“ an aus dem Laténgeschen mobilis „beweeglech“ entstanen ass.
Autonoomt Fuere gëtt gemenkerhand mat Gefierer associéiert, déi - änlech wéi e Fliger am Autopilot-Modus - selwer an ouni mënschlecht Agräifen, steieren, d'Spuer wiesselen, acceleréieren, bremsen, de Winker un- an ausmaachen asw.
Prinzipien
Mam Begrëff vum „autonome Gefier“ ka souwuel e ganz autonoomt wéi och en „hallef-autonoomt“ Gefier gemengt sinn, dat mat verschiddene Systemer ekipéiert ass déi en automatiséiert Fueren ënnerstëtzen, wéi z. B. an der Stad oder op der Autobunn, oder och fir automatesch ze parken.
En autonoomt Gefier, dat en ëmgebaut Standardgefier si kann, ass mat digitale Sensoren (Kameraen, Radaren, Sonaren, Laserdetektoren asw.) ekipéiert, deenen hir Date mat spezielle Prozesseren a Software verschafft ginn:
Autonomiesniveauen
An Europa an an den USA gëtt d'Klassifizéierung vum autonome Fueren a sechs Niveauen agedeelt:
Sécherheet
D'USA si Virreider an der Erprouwung vun autonome Gefierer. 2015 waren a Kalifornien 48 där Gefierer fir den ëffentleche Verkéier zougelooss. D'California Department of Motor Vehicles (DMV), ee Staatsbetrib deen a Kalifornien zoustänneg ass fir d'Führerschäiner auszestellen, iwwerwaacht och d'Tester mat autonome Gefierer. Entreprisen déi eng Erlabnes hu fir autonom Gefierer ze testen, mussen all Joer e Rapport iwwer Ausfäll an Accidenter ofginn, déi fir  2015 bis 2017 disponibel sinn. Déi vollautonom Autoe vu Google waren an enger Rëtsch Accidenter verwéckelt, meeschtens bannent den Uertschaften. An engem vun de Fäll déi bekannt goufen, huet den autonomen Algorithmus den Accident verursaacht.
De 7. Mee 2016 koum et zu engem déidlechen Accident vun engem Auto vum Typ Tesla Model S. Wéi wäit d'Autonomie vum Auto wierklech gaangen ass, gëtt zanterhier analyséiert. De Chauffer vum Tesla ass bei enger Kollisioun mat engem Camion deen entgéint koum ëmkomm. De Camion ass no lenks ofgebéit ouni datt den „Autopilot“ oder de Chauffer eng Noutbremsung ageleet hat. Wéi et schéngt, soll de Fuerassistenz-System de Camion mat engem Schëld, dat héich an de Luucht hänkt, verwiesselt hunn.
Wei reagéiert en autonoomt Gefier wann en Accident inevitabel ass?
Et muss ee sech bewosst sinn, datt weltwäit ëmmer méi autonom Gefierer an ëmmer méi héich entwéckelt Autoen op de Stroosse verkéieren. Well Accidenter ni komplett evitéiert kënne ginn, z. B. duerch mënschlech Feeler, wann e Foussgänger op eemol einfach iwwer d'Strooss geet, muss ee sech d'Fro stellen, wat den Auto schlussendlech maache soll. Bei engem Mënsch ass et méi einfach, dee reagéiert an deem Abléck, ouni vill z'iwwerleeën, Haaptsaach dat Schlëmmst gëtt evitéiert. Bei engem autonomen Auto ass dës Situatioun komplizéiert, well den Auto virprogramméiert ass, a sou reagéiert wéi e programméiert gouf. E Mënsch handelt a sou enger Situatioun instinktiv, mä een Auto huet keng Instinkter.
Wéi soll en Auto a sou enger Situatioun reagéieren? Soll den Auto den eenzele Foussgänger iwwerfueren an d'Persounen am Auto schützen, oder soll en dem Foussgänger auswäichen an de Chauffer a seng Passagéier a Gefor bréngen?
D'Decisioun wéi sech d'Gefier an den eenzele Situatioune verhale soll, gëtt laang virun engem eventuellen Accident getraff. Dës Tatsaach huet wiesentlech Konsequenze fir d'Bewäertung vun engem Accident duerch en autonoomt Gefier. Sou stelle sech beispillsweis follgend Froen:
Besonnesch déi lescht Fro ass Géigestand vun der aktueller Fuerschung. Wat de Praxisbezug vun enger Programméierung (a moralesche Froen) vun enger Maschinn méi staark gëtt, wat ëmmer méi Problemer opdauchen.
Autonom Gefier zu Lëtzebuerg
Am September 2018 goufen zwéi Projeten zu Lëtzebuerg virgestallt:
Bei béide Projeten handelt et sech ëm elektresch Gefierer vun der franséischer Firma Navya an deene bis 14 Persounen transportéiert kënne ginn. Wärend dem Proufbetrib ass en Techniker am Gefier, deen zu all Moment agräifen an d'Passagéier informéiere kann.
Um Fluchhafe Findel war och en autonom Bus vun Navya getest ginn, dee sech do allerdéngs als ze kleng fir den Transport tëscht dem Parking an dem Fluchhafen erausgestallt huet, wouduerch d'Fluchhafegesellschaft do elo en anere elektresche Bus asetzt.
Gerbéviller
Gerbéviller ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Bréck vun Tonnay-Charente
D'Bréck vun Tonnay-Charente ass eng Hänkbréck iwwer d'Charente. Et ass eng vun den eelsten Hänkbrécken a Frankräich. Si verbënnt Tonnay-Charente um rietsen Uwänner mat Saint-Hippolyte um lénksen.
Quelmes
Quelmes ass eng franséisch Gemeng am Departement Pas-de-Calais an der Regioun Hauts-de-France.
Tania Karier
D'Tania Karier, gebuer den 11. Juni 1979, ass eng fréier lëtzebuergesch Volleyballspillerin.
D'Tania Karier huet hir international Sportscarrière 2000 ugefaangen. Si war am Kader vun der Lëtzebuergescher Dammen-Volleyballnationalekipp.
Marc Bettendorff
De Marc Bettendorff, gebuer 1950, ass e lëtzebuergesche Lycéesprofesser, Pianist an Organist.
Hien huet vun 1988 bis 1993 Coursen an der Museksschoul zu Ettelbréck gehalen a vun 1992 bis 1999 zu Dikrech. 1992 huet hien d'Schubertiade Luxemburg gegrënnt.
Diego Maradona
De Maradona gëlt als ee vun de beschte Spiller an der Geschicht vum Foussball. Schonns am Alter vu 15 Joer huet hie sech bei debn Argentinos Juniors en Numm gemaach, ier e bei d'Boca Juniors gewiesselt ass an 1981 argentinesche Meeschter gouf. Dono ass hie fir eng Rekorzomm bei den FC Barcelona gewiesselt, wou en awer no enger Rëtsch Krankheete, Blessuren a Skandaler nees no zwee Joer fortgoung a bei den SSC Napoli ënner Kontrakt goung. Mat deem Veräin hat hie vun 1984 bis 1991 dee gréisste Succès, dorënner 1987 an 1990 déi eenzeg Gewënner vum Championnat an der Geschicht vum SSC Napoli an d'Victoire vun der UEFA-Cup 1989.
Hie war mat der argentinescher Juniorsekipp 1979 Junioreweltmeeeschter a bei der Foussball-Weltmeeschterschaft 1986 a Mexiko de Kapitän vun der argentinescher Foussballnationalekipp, mat där en dës Weltmeeschterschaft gewonnen huet. Beim Spill an der Véierelsfinall géint England huet hie kuerz noeneen mat déi bekannste Goler iwwerhaapt geschoss: Deen éischte wou e mat der Hand nogehollef hat, de Ball an de Gol ze käppen, wat den Arbitter awer net gesinn hat, a wat vum Maradona dono la mano de Dios - "d'Hand vu Gott" genannt gouf; an deen zweeten, wou en iwwer 60 Meter no vir gedribbelt ass fir en ze schéissen.
De Maradona huet am ganze bei 4 Weltmeeschterschaftsturnéiere matgespillt (1982, 1986, 1990 an 1994) an huet an 91 Lännermatcher 34 Goler geschoss.
An den 1990er Joren ass de Maradona wéinst Drogeproblemer an Doping an d'Schlagzeile geroden, an de Foussballweltverband FIFA huet him zweemol eng Spär vu 15 Méint imposéiert. No senger aktiver Carrière huet de Maradona als Trainer geschafft, hat awer ëmmer nees gesondheetlech Problemer. Vun Oktober 2008 bis Juli 2010 war hien Nationaltrainer vu sengem Heemechtsland.
Brittany Murphy
D'Brittany Anne Murphy, gebuer den 10. November 1977 zu Atlanta an Georgia als Brittany Bertolotti, a gestuerwen den 20. Dezember 2009 zu Los Angeles a Kalifornien, war eng US-amerikanesch Schauspillerin.
NGC 2146
Den NGC 2146 ass eng Balkespiralgalaxis am Stärebild Camelopardalis. Si läit ronn 39 Millioune Liichtjoer vun eis ewech. Den NGC 2146 ass warscheinlech virum Endzoustand vun enger Kollisioun a wiesselwirkt mat der no geleeëner Galaxis NGC 2146A.
Entdeckung
D'Galaxis NGC 2146 gouf am Joer 1876 vum däitschen Astronom Friedrich August Theodor Winnecke entdeckt.
Laure Kieffer
D'Laure Kieffer, gebuer de 4. Januar 1991, ass eng fréier lëtzebuergesch Volleyballspillerin.
D'Kieffer huet hir international Sportscarrière 2006 ugefaangen. Si war am Kader vun der Lëtzebuergescher Dammen-Volleyballnationalekipp.
Place de France (Stad Lëtzebuerg)
D'Place de France ass eng Plaz an der Stad Lëtzebuerg op der Grenz tëscht de Quartierë Belair, Hollerech a Märel. D'Plaz läit nërdlech a südlech vun der Nationalstrooss 5 déi do den Numm wiesselt vun Avenue du 10 Septembre op Route de Longwy.
Geschicht
Ënner der däitscher Besatzung (1940 - 1944) huet d'Plaz „Maximilianplatz” geheescht.
Schibbreger Millen
D'Schibbreger Millen ass e Lieu-dit an eng fréier Millen an der Sektioun Alschent vun der Gemeng Kiischpelt.
Geographie
D'Schibbreger Millen läit laanscht d'Klierf, 800 m Loftlinn nordwestlech vum Schibbreger Schlass.
Op d'Mille kënnt ee, wann een zu Konstem vum CR322 an de Millewee ofbéit an deem bis an den Dall vun der Klierf bis bei d'Millen nofiert. Aner Zoufaarte gëtt et och iwwer kleng Weeër vu Kautebaach a vun Alschent aus.
D'Schibbreger Millen läit op enger Héicht vu ronn 270 Meter am schmuelen, knapps honnert Meter breeden Dall vun der Klierf, déi do eng bal hallefkreesfërmeg Schleef mécht.
Am Dall gëtt et e puer Wisen a Felder, vun deenen de gréissten Deel um Flouer Schibbreger Brill läit. Den Territoire gëtt no Süden an no Norde vun der Eisebunnsstreck Kautebaach-Wolz begrenzt, wat awer net der eigentlecher Sektiounsgrenz entsprécht. D'Millen op der Plaz steet an der Sektioun Alschent just op der Sektiounsgrenz Alschent-Kautebaach, mä de Flouer am Dall ëm d'Millen erstreckt sech deelweis och an d'Sektioun Kautebaach.
Den Numm
Nieft der haiteger offizieller Schreifweis waren oder si follgend Nimm am Gebrauch: Schüttbuerger Millen, Schëttbuerger Millen oder Moulin de Schüttbourg. Déi Nimm leede sech vun de Bezeechnunge vum Schibbreger Schlass Schüttburg oder Schuttbourg of.
Geschicht
No dem Panneau bei der Paart, wier d'Mille vun 1330, se ass a Privatbesëtz a bewunnt.
Frank Gehry
De Frank Owen Gehry, gebuer den 28. Februar 1929 zu Toronto, Ontario als Ephraim Goldberg, ass e kanadesch-US-amerikaneschen Architekt an Designer, deen zanter 1947 a Kalifornien lieft. HIen ass bekannt fir seng Entwërf am Stil vun der dekonstruktivistescher Architektur an zielt zu deene bekanntsten amerikaneschen Architekten.
De Gehry ass de Jong vun den Nokomme vu jiddeschen Emigranten aus Polen. Schonn als Kand huet hie mat Material aus sengem Bop senger Quincaillerie Stied an Haiser zesummegebastelt, Hien huet op der USC zu Los Angeles bis 1954 Architektur studiéiert. Duerno huet en op der Harvard Graduate School of Design en Zweetstudium an Urbanismus gemaach. Zanter 1962 huet de Gehry säin eegenen Architektebüro zu Los Angeles ënner dem Numm Gehry Partners, LLP.
1989 krut hien de Pritzker-Präis.
Gebaier vun him
Zu senge bekanntste Gebaier zielen
Tara Fitzgerald
D' Tara Fitzgerald, gebuer als Tara Anne Cassandra Fitzgerald den 18. September 1967 zu Cuckfield am West Sussex an England, ass eng englesch Schauspillerin.
D'Tara Fitzgerald huet op der Royal Academy of Dramatic Art studéiert an duerno och nach am Drama Centre London.
Bekannt Filmer mat hir sinn am Joer 1995 The Englishman Who Went Up a Hill But Came Down a Mountain vum Christopher Monger mam Hugh Grant a Brassed Off (1996) vum Mark Herman mam Pete Postlethwaite an Ewan McGregor.
D'Tara Fitzgerald huet och an zwou lëtzebuergesche Koproduktioune matgespillt an zwar a Secret Passage (2004) vum Ademir Kenovic mam John Turturro an an In a Dark Place (2006) vum Donato Rotunno.
Maschrek
De Maschrek (vum arabeschen المشرق‎‎, al-mašriq, "Wou [d'Sonn] opgeet", deemno den Osten, am Géigesaz zu Maghreb, المغرب‎, al-maghrib, "Wou [d'Sonn] ënnergeet", deemno de Westen), och Maschrik oder Maschriq, bezeechent eng Regioun am Nordoste vun Afrika. Politesch ass de Maschrek net méi genee definéiert, mä am Allgemenge gehéieren déi arabeschsproochesch Staaten, ëstlech vu Libyen an nërdlech vu Saudiarabien zum Maschrek. De Begrëff staamt aus der Zäit vun den islameschen Eruewerungen (ëm d'7. Joerhonnert).
Wärend der arabescher Expansioun war de Sëtz vum Kalifat, ënner der Herrschaft vun den Umayyaden, zu Damaskus, spéiderhin ass de Sëtz op Bagdad gewiesselt. An de Joerhonnerten duerno hu virun allem tierkesch Dynastien d'Herrschaft iwwerholl. Vu 1517 bis 1918 hunn d'Osmanen d'Gebitt regéiert. Nom Éischte Weltkrich an deemno nom Ënnergank vum Osmanesche Räich ass de Maschrek vill méi kleng ginn.
Zu de Maschrekstaate gehéieren elo Egypten, Palestina, Jordanien, Libanon, Syrien an den Irak.
Aoede (Mound)
Den Aoede (oder Jupiter XLI) ass ee vun de klenge Mounde vum Planéit Jupiter.
Entdeckung
Den Aoede gouf den 8. Februar 2003 vun Astronome vun der Universitéit vun Hawaii entdeckt. Den Numm Aoede (no der Muse Aoide) krut de Mound den 30. Mäerz 2005 vun der Internationaler Astronomescher Unioun (IAU).
Bunndaten
Den Aoede kreest a 761,5 Deeg op enger mëttlerer Distanz vun 23.980.000 km ëm de Jupiter. D'Bunn huet eng Exzentrizitéit vun 0,4322. Mat enger Schréi vun 158,257° ass d'Bunn retrograd, d. h., de Mound beweegt sech géint d'Rotatiounsrichtung vum Jupiter ëm de Planéit.
Wéinst senge Bunneegenschafte gëtt den Aoede der Pasiphae-Grupp, genannt nom Jupitermound Pasiphae, zougeschriwwen.
Physikalesch Daten
De Mound Aoede huet en Duerchmiesser vu ronn 4 km. En huet eng ganz däischter Uewerfläch an eng Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 22,5m.
Benelux-Parlament
Geschicht
D'Parlament gouf de 5. November 1955 mat enger Konventioun tëscht dem Groussherzogtum Lëtzebuerg an de Kinnekräicher Belsch an Holland gegrënnt. Domat huet d'Benelux-Parlament dräi Joer laang existéiert, éier d'Benelux-Unioun 1958 offiziell an d'Liewe geruff gouf. Aus deem Grond befaasst sech d'Parlament och mat méi Themen, wéi déi fir d'Benelux-Unioun zoustänneg ass. Niewent Benelux-spezifeschen Ugeleeënheete befaasst sech d'Parlament och mat Froe vu kulturellem Rapprochement an Zesummenaarbecht an der Aussepolitik.
A senger Sëtzung vum 12. an 13. Juni 2009 huet d'Benelux-Parlament eestëmmeg e Virschlag fir eng Moderniséierung vun der Funktiounsweis an zu Iwwerpréiwung vun den Ofkommes tëscht den dräi Beneluxstaaten ugeholl. No e puer Joer Diskussiounen iwwer eng Ausweidung vun de Befugnisser vum Benelux-Parlament gouf den 20. Januar 2015 en neit Ofkommes tëscht den dräi Länner ënnerschriwwen. Dora gëtt ënner anerem d'Interpellatiounsrecht gestäerkt an d'Aarbechtsmanéier vum Parlament verbessert. Eng Ausweidung vun de Berodungsfunktioun op e (Mat)-Entscheedungsrecht gouf awer net entscheet, och net an Deelberäicher. Duerch dee Vertrag huet sech och den offiziellen Numm vum Parlament geännert: aus dem Interparlamentaresche Konsultativrot vum Benelux (franséisch: Conseil interparlementaire consultatif du Benelux; hollännesch: Raadgevende Interparlementaire Benelux-raad) ass d'Benelux interparlamentaresch Versammlung ginn.
D'Benelux-Parlament huet net d'Muecht, eegen Entscheedungen ze huelen an nëmmen eng berodend Funktioun. Et erfëllt dräi Aufgaben:
Deputéiert
Am Benelux-Parlament sëtzen 49 Deputéiert, déi all an ee Parlament vun den dräi Benelux-Memberstaate gewielt goufen: 21 belsch Deputéiert, 21 hollännesch Deputéiert, a 7 lëtzebuergesch Deputéiert. Déi belsch Membere kommen aus dem federale Parlament (7 aus der Chamber an 3 aus dem Senat) an aus de Parlamenter vun de Communautéiten a Regioune vun der Belsch: 5 aus dem Parlament vun der flämescher Regioun, 2 aus dem Parlament vun der franséischer Communautéit, 2 aus dem Parlament vun der wallounescher Regioun, 1 aus dem Parlament vun der Haaptstadregioun Bréissel an 1 aus dem Parlament vun der däitschsproocheg Communautéit. Déi hollännesch Membere kommen aus dem hollännesche Parlament (12 aus dem Representantenhaus an 9 aus dem Senat). Just déi Lëtzebuerger Vertrieder komme aus enger eenzeger Institutioun, der Chamber.
All Deputéierten huet e Stellvertrieder, deen asprange ka wann hie selwer net disponibel ass.
Fonctionnement
De Sëtz vum Benelux-Parlament rotéiert am Prinzip tëscht den dräi Haaptstied vun de Memberstaaten, Bréissel, Den Haag a Lëtzebuerg. D'Sëtzunge wärend der belscher Presidence rotéieren och tëscht den ënnerschiddleche Parlamenter an der Belsch, dat heescht et goufen och scho Sëtzungen am Parlament vun der Wallonie zu Namouer gefouert.
All Land organiséiert d'Vollversammlung vum Parlament wärend zwee konsekutive Joer. Fir d'Period 2021-2022 läit de Sëtz bei der Belsch, duerno ass Holland un der Rei an zu Lëtzebuerg ass de Sëtz an de Joren 2025-2026. D'Sekretariat vum Benelux-Parlament ass zu Bréissel am Palais vun der Natioun, dem Sëtz vum belsche federale Parlament.
D'Parlament kënnt dräi Mol am Joer fir jee zwee Deeg zesummen. Offiziell Aarbechtssprooche sinn Hollännesch a Franséisch.
D'Membere vum Benelux-Parlament sinn a véier Fraktiounen agedeelt: eng chrëschtlecher Fraktioun, eng sozialistesch/gréng Fraktioun, eng liberal Fraktioun an eng riets-populistesch Fraktioun.
D'Deputéiert schaffen a siwe Fraktiounen. Déi beschäftege sech mat follgenden Themen:
Marbache
Marbache ass eng franséisch Gemeng an der Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine.
San Giovanni sotto le Penne
San Giovanni sotto le Penne oder San Gianni ass eng kleng Uertschaft (Curazia) an der san-marineesescher Gemeng (Castello) Borgo Maggiore.
San Giovanni sotto le Penne läit am Südweste vu Borgo Maggiore an ass eng vun de sechs Uertschaften an der Gemeng.
D'archeologescht Gebitt Maiano läit an der Curazia.
De Bauereblues
De Bauereblues ass e lëtzebuergeschen Documentairefilm aus dem Joer 2011 vun der Julie Schroell.
En hat den 8. November 2011 Avant-première am Ciné Starlight an ass den 11. November an de Kinoen erauskomm.
Wourëms geet et am Film?
Géint Enn vum 19. Joerhonnert hu ronn 60% vun der lëtzebuergescher Bevëlkerung vun der Agrikultur gelieft, 2011 waren dat der just nach 1%. De Film portraitéiert dat haitegt Liewen an engem Bauerewiesen, a léisst verschidde Generatiounen zu Wuert kommen, déi och erzielen, wat sech an deene leschte Joerzéngte verännert huet… Am Ganze ginn 8 Bauere begleet.
Produktioun
De Film war eng Optragsaarbecht vum Centre national de l'audiovisuel (CNA). Am Ganzen huet d'Produktioun dräi Joer laang an Usproch geholl.
A verschiddene Kinoen ass de Film zesumme mat engem aneren Documentaire iwwer d'Mëllechbaueren aus dem Joer 1939, Mëllech a Botter, gewise ginn.
Accueil
De Film war an der Kategorie "Beschten Documentaire" fir déi 5. Editioun vum Lëtzebuerger Filmpräis (2012) nominéiert.
E gouf am Ganze vu 6.637 Leit am Kino gesinn.
Kritik
De Christiane Walerich vu Woxx huet geschriwwen: "„De Bauereblues“ ist ein Film, der genau zur richtigen Zeit erscheint, in der sich die Landwirtschaft trotz Konsumüberfluss in der Krise befindet. Auch wenn Julie Schroell, die sich bereits einen Namen durch den Film „Ee stoarkt Stéck Minett“ gemacht hat, letzlich mit dem Genre des Dokumentarfilms eher eine konventionelle Herangehensweise gewählt hat, ist es ihr dennoch gelungen nicht nur zu dokumentieren, sondern den Zuschauer auch hellhörig werden zu lassen. "
D'Sonja Kmec schreift am Forum: "Le marché global, la politique agricole européenne et la production alimentaire sont des sujets fort pesants, rendus divertissants par ce film léger – trop léger peut-être."
Op rtl.lu konnt ee liesen: "D'Schwieregkeet vum 'Bauereblues' war et, fir historesch Dokumenter mat neie Biller ze verbannen. Dat ass net ëmmer gegléckt; et ass sécher interessant, den historesche Kontext gewisen ze kréien, mä et wär sécher och spannend gewiescht, méi iwwert d'Bauere vun haut gewuer ze ginn, virun allem, wou d'Julie Schroell zimlech pittoresk Personnagen erausgesicht huet. Eng Contrainte, mat där d'Julie Schroell och esou hir Problemer hat."
D'Josée Hansen mengt am Lëtzebuerger Land: "Peu inventif visuellement, De Bauere[-]blues prouve définitivement que le documentaire (historique) autochtone est arrivé à un moment crucial de son évolution: né suite à l'appel public à dépôt de films privés et d'amateurs du CNA, ce type de documentaire, après avoir fait le tour de la deuxième guerre mondiale et de l'histoire de la sidérurgie, afin d'en documenter et archiver des traces audiovisuelles, touche à ses limites, esthétiques aussi bien que thématiques. Trop convenus, trop bienveillants peut-être."
Canton du Moule
De Canton du Moule ass eng franséisch administrativ Andeelung am Arrondissement Pointe-à-Pitre an der Regioun Guadeloupe déi mat engem Dekret vum 24. Februar 2014 gegrënnt gouf.
Frammersbach
Frammersbach ass eng Maartgemeng am ënnerfränkesche Landkrees Main-Spessart.
Uertschaften
Frammersbach ass an zwou Uertschaften agedeelt:
Giriviller
Giriviller ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Schibbreger Schlass
D'Schibbreger Schlass (oder just Schibbreg) ass eng Anlag mat Buerg a Renaissanceschlass um Lieu-dit mam selwechten Numm tëscht Konstem a Kautebaach, iwwer dem Dall vun der Klierf, an der Sektioun Kautebaach vun der Gemeng Kiischpelt.
Geographie
Schibbreg läit tëscht Konstem a Kautebaach op 385 m Héicht op engem schmuele längelzege Schifervirspronk, ronn 60 m iwwer dem Dall vun der Klierf. D'Buerg ass a Privatbesëtz a kann net besicht ginn. Vu Konstem brauch een ze Fouss eng hallef Stonn bis op d'Schibbreger Schlass. Vun Alschent huet een eng schéi Vue op Schibbreg.
D'Schibbreger Millen läit op der Klierf, 800 m Loftlinn nordwestlech vun der Buerg.
D'Buerganlag
Vun Nordwesten hier kënnt een iwwer eng stenge Bréck iwwer en 10 m breede Gruef an déi ronn 20 × 90 m laanggestreckt Anlag, déi nordnordwest-südsüdost ausgeriicht ass. Riets hanner der Paart sinn d'Fundamenter vun engem 7 m décken Tuerm erhalen. Westlech dovu féiert de Buergwee duerch eng weider Paart bei de Palas, dem haitege Wunngebai an neisten Deel vun der Anlag. Südlech geet et schliisslech duerch eng drëtt Paart bei den eelste Buergdeel. Südwestlech vun dëser drëtter Paart ass e Kapellentuerm erhalen.
De Carlo Hemmer huet am zweete Band vu sengem "Besinnlich-kritisches Luxemburger Wanderbuch", dee posthum erauskoum, follgend Beschreiwung vun der Anlag hannerlooss : "Am Ende steigt auf dem Bergrücken breit hingelagert die Schüttburg auf. Ein schmaler, selten schöner Fußweg führt über anstehenden Schiefer und an rotvioletten Orchideen vorbei zum Eingangstor hin . Schade: Asphaltteppich, gradlinig abgesteckt, kalt und vegetationslos. Ein mit Eisennägeln beschlagenes Doppeltor mit Rundbogen verschliesst bunte efeubewachsene Schiefermauern, ein wehrhafter Rundturm steigt auf. Dahinter das Wohngebäude. Ein Spitzbogentor, über den Mauern teilweise zu sehen, führt durch eine zweite Wehrmauer; über ihm in einer Mauernische eine Madonna. Blühende Holunderbüsche brechen aus den Mauerspalten."
Geschicht
Bis ewell konnt keng eegen Herrschaft vu Schibbreg nogewise ginn an et feele bis haut déi néideg archeologesch a bautechnesch Ënnersichungen, déi et géingen erlaben, wëssenschaftlech ofgeséchert Datéierunge vun den Anlagen ze maachen.
Am Mëttelalter verkafen d'Häre vu Fëschbech d'Buerg un d'Häre vu Klierf.
Vun der Schibbreger Buerg, déi héchstwarscheinlech am 14. Joerhonnert gebaut gouf, ass am Joer 1406 eng éischt Kéier als Schudeburg rieds, e Lehnsgut vun der Herrschaft Roudemaacher. D'Buerg war ursprénglech net als Residenz geduecht, mä als Bollwierk mat Garnisoun. Si steet am südlechen Deel vun der Anlag.
Zanter 1550 gehéiert zu Schibbreg en zimmlech groussen Haff zu Holztem, deen duerch e Piechter bewirtschaft gouf géint en Zëns, deen aus Déngschtleeschtungen a Liwwerunge vu Liewensmëttel a Geld bestanen huet.
1576 gouf am nërdlechen Deel dat neit Renaissanceschlass gebaut.
1805 gëtt d'Buerg deelweis ofgerappt fir Baumaterial ze verkafen.
1936 gouf d'Anlag renovéiert a Schibbreg ass am Fréijoer 1939 als gréisst Jugendherberg vum Land fir de Public zougänglech ginn (iwwer 200 Better).
Vanessa Redgrave
D'Vanessa Redgrave, gebuer den 30. Januar 1937 zu London, ass eng englesch Schauspillerin.
Schibbreger Schlass
Geschicht
1957-1958 si weider Restauréierungsaarbechten duerchgefouert ginn.
1994 goufe Vermiessungsaarbechten (Topographie an eng formgerecht Bauopnam) duerchgefouert, bei där awer nëmme wéineg Originalbausubstanz nogewise konnt ginn.
Zanter dem Oktober 2001 steet d'Anlag op der Inventarlëscht vun de geschützten Nationalmonumenter.
Vanessa Redgrave
D'Vanessa Redgrave krut no der Central School of Speech and Drama hir éischt Roll am Theater am Joer1958. Si gouf 1961 Member vum renomméierten Theaterensembel Royal Shakespeare Company.
Schibbreger Schlass
D'Schüttbuerg am Renert
Als Schlass zu Schibreg kënnt d'Schüttbuerg am III. Gesank vum Michel Rodange sengem Renert vir.
Vanessa Redgrave
Hir éischt Haaptroll am Kino huet si 1966 am Film Morgan: A Suitable Case for Treatment vum Karel Reisz gespillt. Duerno war si a villen interessante a bedeitende Filmer ze gesinn. Zu hire wichtege Filmer am Kino zielen ënner aneren The Devils (1971) vum Ken Russell, Blow Up (1966) vum Michelangelo Antonioni, The Charge of the Light Brigade (1968) vum Tony Richardson an Howards End (1992) vum James Ivory.
Schibbreger Schlass
D'Schüttbuerg am Renert
De Wollef war beim Kinnek, D'Fra Gormang war eleng, De Fuuss geet an hir Wunnecht A fënnt doheem hir Kleng.
Wéi ass et dann, dir Krotten? Sot Renert, wéi e koum, Wou ass dann iere Vueder, Wou ass séng uersche Moum?
Vanessa Redgrave
D'Vanessa Redgrave war vun 1962 bis 1967 mam Filmregisseur Tony Richardson bestuet. Si krut an dësem Mariage zwee Meedercher d'Natasha Richardson an Joely Richardson déi och de Schauspillerberuff ergraff hunn.
Schibbreger Schlass
D'Schüttbuerg am Renert
Du spréngt aus engem Wénkel Hir Mamm op Renert lass: De Fiissche musst entsprangen, Si huet sech nogeflass.
Om ale Schlass zu Schibreg Do wutscht en duerch e Schaart, Si no - du blouf se steechen: Du laacht de Renert haart.
Vanessa Redgrave
1969 krut si e Bouf de Carlo Gabriel Nero aus hirer Liaisoun mam Schauspiller Franco Nero. Si huet sech am Joer 2006 mam Franco Nero bestuet.
Schibbreger Schlass
D'Schüttbuerg am Renert
De Schallek mécht eng Kéier, Kënnt hannebäi erëm: Do deet en ër nach Schmot un A laacht aus heller Stëmm.
A wéi en dat gestiicht hat, Du mécht en sech an d'Schlënner, Op d'Festonk no Malpaartes, Bei d'Fra a bei d'Gesënner.
Vanessa Redgrave
Der Vanessa Redgrave hir Eltere Michael Redgrave a Rachel Kempson waren och Schauspiller, grad wéi hir Schwësteren Lynn Redgrave a Corin Redgrave et sinn.
Carole Kieffer
D'Carole Kieffer, gebuer den 30. Juli 1983, ass eng fréier lëtzebuergesch Volleyballspillerin.
D'Carole Kieffer huet hir international Sportscarrière 2006 ugefaangen. Si war am Kader vun der Lëtzebuergescher Dammen-Volleyballnationalekipp.
Kepler-90
De Kepler-90 oder KOI-351 ass en Haaptreiestär am Stärebild Draco an eiser Mëllechstrooss. Hie läit ongeféier 2500 Liichtjoer vun eis ewech.
Nom aktuelle Fuerschungsstand huet de Kepler-90 e Planéitesystem mat siwe Planéiten. Et ass änlech wéi eist Sonnesystem opgebaut: stärenno, kompakt Gestengsplanéiten a méi wäit ewech, grouss Gasplanéiten. Déi fënnef bannenzeg Planéite si vun der Gréisst hier, Superäerden oder Mini-Neptunen. Déi béid baussenzeg Planéite si Gasrisen. Allerdéngs ass d'Planéitesystem Kepler-90 méi dicht zesummegedréckt. Dee baussenzege vun de siwe bis elo entdeckte Planéiten, ëmkreest säin Zentralstär am selwechten Ofstand wéi d'Äerd d'Sonn.
KOI ass d'Ofkierzung fir Kepler Object of Interest. Dat heescht datt de Stär wärend der NASA-Missioun vum Kepler-Weltraumteleskop tëscht 2008 an 2013 observéiert gouf an dobäi als Kandidat fir d'Existenz vun Exoplanéite klasséiert gouf. De Kepler-90 ass am Ament de Stär mat de meeschte bekannten Exoplanéiten (Aktuell Okt. 2013).
Kepler-90 b an c
De Kepler-90 b gouf mat der Transitmethod entdeckt. Hien ass 31 % méi grouss wéi eis Äerd. De Kepler-90 c ass nach e bëssi méi kleng an nëmmen 19 % méi grouss wéi eis Äerd. Fir sou kleng Planéiten z'entdecken ass guer net sou einfach, well mat der Transitmethod, d'Planéiten nëmmen duerch de periodeschen Offal vum Stäreliicht entdeckt kënne ginn. Déi Reduktioun entsteet wann de Planéit virum Stär laanschtzitt. Bei dësen Exoplanéite goufen déi charakteristesch Liichtbéi, déi den Transit vum Planéit virum Stär verroden, aus de Kepler-Miessungen erausgefiltert.
Nieft der Gréisst vun de Planéiten ass bemierkenswert, datt si sech an enger sougenannter 5:4 Resonanz befannen. Dat bedeit, datt an der Zäit, an där de Kepler-90 b de Stär 5 mol ëmkreest, huet de Kepler-90 c de Stär genee 4 mol ëmkreest. Domat begéine sech d'Planéiten ëmmer op de selwechte Positiounen. Änlech Resonanze kenne mer och vun de bannenzege Mounde vum Jupiter. Fir weider dynamesch Interaktioune mat den anere Planéite gëtt et keen Unhaltspunkt.
Kepler-90 d, e an f
De Planéit Kepler-90 e ass ongeféier sou grouss wéi de Kepler-90 d (2,7-fachen Äerdradius). De Phenomeen, datt Nopeschplanéiten am Planéitesystem änlech Gréissten hunn, ass aus eisem Sonnesystem bekannt, beispillsweis beim Neptun an dem Uranus oder bei der Venus an der Äerd. Bei Exoplanéite gouf dat mat der Entdeckung vum Kepler-90 a senge Planéite fir d'éischt observéiert. Dat ënnersträicht d'Änlechkeet mat eisem Sonnesystem.
Och de Planéit Kepler-90 f ass mat dem 2,9-fache vum Äerdradius änlech grouss wéi de Kepler-90 d an e. Weider sinn déi dräi Planéite bal an 2:3:4 Resonanz an hir Bunne si quasi zirkulär.
Kepler-90 g, h an i
D'Gasrise Kepler-90 g a Kepler-90 h hunn een ongeféier 8-fache respektiv 11-fachen Duerchmiesser vun der Äerd. Béid Planéite kreesen op laangperiodesche baussenzege Bunnen an 211 respektiv 331 Deeg ëm hire Stär.
De Kepler-90 g an den h goufe mat der Transitmethod entdeckt. D'Donnéeë weisen aus, datt de Kepler-90 g eventuell vun engem Mound begleet gëtt. D'Distanz vum Planéit deen am wäitsten ewech ass, de Kepler-90 h, ass ronn 1,01 AU. Dat ass de mëttleren Ofstand vun der Äerd zu der Sonn. De Kepler-90i kreest ëm de Stär tëscht de Bunne vum Kepler-90c a Kepler-d.
President vun de Vereenegte Staaten
De President vun de Vereenegte Staate vun Amerika (offiziell op Englesch: President of the United States of America) ass engersäits de Staatschef, awer och de Regierungschef an den ieweschte Kommandant vun den Arméie vun de Vereenegte Staaten.
De President gëtt all véier Joer gewielt an zanter 1951 däerf en héchstens zweemol gewielt ginn.
Den aktuellen a 46. President ass zanter dem 20. Januar 2021 de Demokrat Joe Biden
Friedrich Arnold Brockhaus
De Friedrich Arnold Brockhaus, gebuer de 4. Mee 1772 zu Dortmund a gestuerwen den 20. August 1823 zu Leipzig, war en däitschen Editeur, deen de Verlag F. A. Brockhaus gegrënnt huet. Hien huet do ë. a. de Conversations-Lexicon erausbruecht, dee schonn zu senge Liefzäiten e puermol nei opgeluecht gouf, a spéider den Titel Brockhaus Enzyklopädie krut.
Nieft dëser Enzyklopedie huet de Brockhaus a sengem Verlag och politesch-zäitkritesch an och literaturkritesch Zäitschrëften erausbruecht, sou wéi och Monographien, där hire Schwéierpunkt bei zäitgeschichtlechen, politeschen, historeschen a biographeschen Theeme louch. Ë. a. huet hien 1818 d'Haaptwierk vun deemools nach sou gutt wéi onbekannte Philosoph Arthur Schopenhauer erausbruecht, an och, vun 1821 un, d'Memoirë vum Giacomo Casanova (L'histoire de ma vie.)
Seng zwee Jonge Friedrich an Heinrich Brockhaus hunn no sengem Doud de Verlag virugefouert.
Christian Schanet
De Schanet huet seng international Sportscarrière 2000 ugefaangen. Hie war am Kader vun der Lëtzebuergescher Hären-Volleyballnationalekipp.
Uerschterhaff
Den Uerschterhaff ass en Haff a Lieu-dit an der Gemeng Suessem.
Zwou Gruppe Kappweiden no beim Uerschterhaff, op de Flouere Brill a Scherleck, stinn zanter dem 18. Mee 2007 als national Monumenter op der Lëscht vun de klasséierte Monumenter.
Prisong um Uerschterhaff
Den 19. Juni 2014 huet d'Chamber e Gesetz gestëmmt, dat de 24. Juli 2014 a Kraaft getrueden ass, fir um Ueschterhaff en neie Prisong fir Leit an Untersuchungshaft ze bauen.
Agatharchides (Moundkrater)
Den Agatharchides ass en Aschlagkrater am Südweste vun der viischter Moundsäit um nordëstleche Rand vum Mare Humorum, ëstlech vum Krater Gassendi an nërdlech vum Krater Hippalus. De Kraterrand ass onreegelméisseg a ganz staark erodéiert, den Zentrum ass zimmlech flaach.
De Krater gouf 1935 vun der I.A.U. nom griichesche Geograph Agatharchides genannt.
Duerch den Zentrum vum Niewekrater Agatharchides P leeft d'Moundrill Rima Agatharchides.
Boisdinghem
Boisdinghem ass eng franséisch Gemeng am Departement Pas-de-Calais an der Regioun Hauts-de-France.
Haudonville
Haudonville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Czekanowicz
Czekanowicz ass de Familljennumm vun ë. a. follgende Persounen:
Canton de Trégueux
De Canton de Trégueux ass eng franséisch administrativ Andeelung am Arrondissement Saint-Brieuc, am Departement Côtes-d'Armor an der Regioun Bretagne.
Pagney-derrière-Barine
Pagney-derrière-Barine ass eng franséisch Gemeng an der Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine.
José Greci
D'José Greci, gebuer als Giuseppina Greci den 10. Januar 1941 zu Ferrara, ass eng italieenesch Schauspillerin.
Der José Greci hir Filmcarrière huet sech an den 1960er Joren an Italien ofgespillt. Si war haaptsächlech a Sandalefilmer an a Kriminalfilmer ze gesinn.
Rieneck
Rieneck ass eng Stad am ënnerfränkesche Landkrees Main-Spessart.
Samrée
Samrée ass eng belsch Uertschaft a Sektioun an der Gemeng La Roche-en-Ardenne, an der Provënz Lëtzebuerg
Henri de Samrée
Den Henri Samerius / de Samrez / de Samrée, gebuer den 28. Januar 1540 zu Samrée, bei La Roche-en-Ardenne, deemools am Herzogtum Lëtzebuerg, a gestuerwen de 5. Januar 1610 an der Stad Lëtzebuerg, war e Jesuitt, Reliounshistoriker an Humanist.
Den Henri de Samrée ass ëm 1561 zu Köln an d'Noviziat agetratt a gouf du Jesuittepater.
Am Laf vu senger Carrière huet hie Grammaire enseignéiert an als Priedeger gewierkt, ë. a. a Frankräich, an de Spueneschen Nidderlanden a ganz besonnesch bei den Arméistruppen, wou hien un der Spëtz vun de Militär-Aumôniere stoung. Hie war och eng Zäit Direkter vun Internater zu Lyon, respektiv zu Billon, an huet deemools eng diplomatesch Vermëttlerroll tëscht der kathoulescher Partei, ugeféiert vun der Famill de Guise, an dem Hellege Stull gespillt. Spéider huet hie sech, als Dokter getarnt, Zougang zur schottescher Kinnigin Maria Stuart beschaf, déi vun der englescher Kinnigin Elisabeth I. gefaangegehale gouf, a war jorelaang hire geheime Beichtvater. Well hien an de Verdacht koum e Spioun ze sinn, gouf hie gefaangegeholl, awer kuerz duerno fräigesat. Hien ass dunn op Lëtzebuerg gaange wou hie 1610 gestuerwen ass.